R2 miljard vir Noordwes-waterprojekteArgieffoto Ongeveer R2 miljard is beskikbaar gestel om waterprobleme in Noordwes aan te spreek. “Kragtens dié plan sal R300 miljoen aangewend word vir waterprojekte binne die Madibeng-munisipaliteit,” het Thandi Modise, premier van die provinsie, Sondag gesê. Modise het inwoners van Majakaneng toegespreek wat sedert Donderdag al oor ŉ tekort aan water in die gebied betoog het. Modise sê drie boorgate sal binne die volgende paar dae gesak word om verdere watervoorsiening te verseker. “Gewelddadige betogings en chaos sal slegs die momentum van die diensleweringsplanne ontwrig,” het sy gesê. Sy het ook die Madibeng-munisipaliteit aangesê om ŉ klep, wat water na ŉ nabygeleë myn laat vloei het, oop te maak sodat die water na die inwoners van Majakaneng kan vloei. -SAPA